3.  การประกอบธุรกิจในแต่ละสายผลิตภัณฑ์

    1.  ลักษณะผลิตภัณฑ์

  บริษัทฯ ประกอบธุรกิจแบ่งออกเป็น 2 ประเภท ได้แก่

1.  ด้านธุรกิจโรงแรม

  ณ ปัจจุบัน บริษัทฯ ได้เปิดให้บริการภายใต้ชื่อ “โรงแรม เดอะ เวสทิน แกรนด์ สุขุมวิท”
  และแบ่งพื้นที่บางส่วนให้ห้างสรรพสินค้าโรบินสันเช่า และโครงการโรงแรมเชอราตัน หัวหิน
  รีสอร์ท แอนด์ สปา บริเวณริมชายหาดหัวหิน นอกจากนี้ บริษัทฯ
  อยู่ระหว่างการพัฒนาโครงการโรงแรมคราวน์ พลาซ่า สุขุมวิท บริเวณปากซอยสุขุมวิท 27
  และโรงแรมแห่งใหม่บริเวณปากซอยสุขุมวิท 13

  รายละเอียดโรงแรมแต่ละแห่งของบริษัทฯ มีดังต่อไปนี้

1.  โรงแรม เดอะ เวสทิน แกรนด์ สุขุมวิท

  (The Westin Grande Sukhumvit, Bangkok)

  โรงแรม เดอะ เวสทิน แกรนด์ สุขุมวิท ตั้งอยู่บนปากซอยสุขุมวิท 19 ใกล้กับสถานีรถไฟฟ้า
  อโศก บริษัทฯ ได้ว่าจ้างกลุ่ม Starwood Hotels & Resorts Worldwide, Inc.
  ซึ่งเป็นบริษัทบริหารโรงแรมชั้นนำระดับ 5 ดาว
  ที่มีประสบการณ์ด้านการบริหารโรงแรมและมีโรงแรมในเครือ Starwood Hotels & Resorts
  จำนวน 982 มากกว่า 100 ประเทศทั่วโลก
  และถือเป็นหนึ่งในบริษัทผู้บริหารโรงแรมที่ใหญ่ที่สุดแห่งหนึ่งของโลก ณ ปัจจุบัน Starwood
  บริหารโรงแรมทั้งหมด 9 แบรนด์ ดังนี้

+---------------------------------+------------------------------------+
| -   Westin^(®)                  | -   The Luxury Collection^(®)      |
|                                 |                                    |
| -   Sheraton^(®)                | -   Le Meridian^(®)                |
|                                 |                                    |
| -   W^(®)                       | -   Aloft^(®)                      |
|                                 |                                    |
| -   St. Regis^(®)               | -   Element^(SM)                   |
|                                 |                                    |
| -   Four Points^(®) by Sheraton |                                    |
+---------------------------------+------------------------------------+

  ในส่วนโรงแรม เดอะ เวสทิน แกรนด์ สุขุมวิท บริหารโดยแบรนด์ “Westin^(®)” ซึ่งเป็น
  Brand ที่มีความโดดเด่นเฉพาะตัว โรงแรม เดอะ เวสทิน แกรนด์ สุขุมวิท เป็นโรงแรมระดับ
  5 ดาว ขนาดอาคารสูง 25 ชั้น ตั้งอยู่บนพื้นที่ 5 ไร่ 15 ตารางวา มีจำนวนห้องพักทั้งสิ้น 363
  ห้อง พร้อมสิ่งอำนวยความสะดวกและบริการด้านต่าง ๆ ที่เกี่ยวเนื่องกับบริการโรงแรมครบวงจร
  อาทิเช่น ห้องประชุมจัดเลี้ยง รวมทั้งห้องบอลรูม จำนวน 9 ห้อง ห้องอาหารและบาร์ ได้แก่
  ห้องอาหารเทสท์ ห้องอาหารญี่ปุ่นคิสโซะ และเซสท์ บาร์ แอนด์ เทอเรส อีกทั้ง
  ศูนย์บริการทางธุรกิจ (Business Center) และ เวสทิน เวิร์คเอ้าท์ ยิม
  สำหรับผู้ที่รักการออกกำลังกาย พร้อมอุปกรณ์ครบครันทันสมัย และวารีน่า สปา

  ทั้งนี้ โรงแรมเดอะ เวสทิน แกรนด์ สุขุมวิท ประกอบด้วยชั้นให้บริการ ดังนี้

+--------------------------------------------------------------+-------+
|                                                              | ชั้น    |
+--------------------------------------------------------------+-------+
|   แผนกต้อนรับชั้นล่าง (Lower Lobby)                               | G     |
+--------------------------------------------------------------+-------+
|   ที่จอดรถและสำนักงานบริษัท                                       | 5-6   |
+--------------------------------------------------------------+-------+
|   แผนกต้อนรับ (Lobby) ห้องอาหารเทสท์ เซสท์ บาร์ แอนด์ เทอเรส ห้อง    | 7     |
|   แกรนด์ บอลรูม ร้านตัดเสื้อ และร้านจำหน่ายของที่ระลึก                  |       |
+--------------------------------------------------------------+-------+
|   ห้องอาหารญี่ปุ่นคิสโซะ ห้องประชุม และศูนย์บริการทางธุรกิจ (Business     | 8     |
|   Center)                                                    |       |
|                                                              |       |
|   สระว่ายน้ำ เวสทิน เวิร์คเอ้าท์ ยิม วารีน่า สปา และสถานเสริมความงาม    |       |
|   (Beauty Salon)                                             |       |
+--------------------------------------------------------------+-------+
|   ห้องพักและห้องสวีท                                             | 10-24 |
+--------------------------------------------------------------+-------+
|   ห้องจัดเลี้ยง Altitude                                         | 25    |
+--------------------------------------------------------------+-------+

ด้านห้องพัก

  โรงแรม เดอะ เวสทิน แกรนด์ สุขุมวิท มีห้องพักจำนวน 363 ห้อง อยู่ที่ชั้น 10 ถึงชั้นที่ 24
  โดยแบ่งลักษณะของห้องพักได้ดังนี้

  --------------------------------------------- -------------------------
  ประเภท                                        จำนวนห้อง

  1. Deluxe                                     246

  2. Executive Deluxe                           86

  3. Deluxe Suite and Executive Suite           30

  4. Presidential Suite                         1

  รวม                                           363
  --------------------------------------------- -------------------------

  โดยห้องพักสำหรับลูกค้าพิเศษระดับผู้บริหาร (Executive Deluxe) รวมทั้ง ห้องชุด
  (Executive Suites) และห้องชุดพิเศษ (Presidential Suite) อยู่บนชั้น 21 ถึงชั้น 24
  โดยมี Westin Executive Club Lounge เพื่อให้บริการพิเศษสำหรับลูกค้าผู้บริหาร อาทิ
  Express check In/Out อาหารเช้าแบบส่วนตัว ชายามบ่าย ค็อกเทลยามค่ำ
  บัดเลอร์อินเตอร์เนทไร้สาย และอื่น ๆ อีกมากมาย

  โรงแรม เดอะ เวสทิน แกรนด์ สุขุมวิท
  มีนโยบายที่จะอำนวยความสะดวกสบายสูงสุดแก่ผู้มาใช้บริการในบรรยากาศที่อบอุ่น
  สบายแบบเป็นกันเอง นอกจากนี้ ทางโรงแรมได้จัดเตรียมอุปกรณ์อำนวยความสะดวกในห้องพัก
  โดยเฉพาะเวสทิน เฮฟเวนลี่ เบด เตียงสัญลักษณ์ชื่อดังของเวสทิน ในทุกห้องพัก
  และสิ่งอำนวยความสะดวกอื่น ๆ อีกครบครัน
  เพื่อรองรับและอำนวยความสะดวกให้กับลูกค้านักธุรกิจโดยเฉพาะ

  นอกจากนี้
  ทางโรงแรมยังจัดให้มีการตกแต่งและให้บริการเพื่อให้สอดคล้องกับความต้องการของลูกค้าเฉพาะกลุ่ม
  ดังนี้

+---------------------+------------------------------------------------+
| ประเภท              | รายละเอียด                                      |
+---------------------+------------------------------------------------+
| 1. Handicap Room    | บนชั้น 10 สำหรับลูกค้าที่มีความบกพร่องทางร่างกาย         |
+---------------------+------------------------------------------------+
| 2. Westin Executive | บนชั้น 24 สำหรับลูกค้านักธุรกิจระดับผู้บริหาร              |
| Club Lounge         | ที่ต้องการความเป็นส่วนตัวและบริการพิเศษอื่นๆ อีกมากมาย ทั้ง |
|                     | Check in /out อาหารเช้า อาหารว่าง                |
|                     | สำหรับลูกค้าที่เข้าพักบนชั้น 21 - 24                    |
+---------------------+------------------------------------------------+

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา โรงแรมเดอะ เวสทิน แกรนด์
  สุขุมวิทมีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

  ------------------------------ ------------- ------------- -------------
                                 2554          2553          2552

  อัตราการเข้าพักเฉลี่ย (%)           59.5          52.3          56.0

  อัตราค่าห้องพัก (บาทต่อห้องต่อคืน)     3,669         3,716         3,767

  จำนวนห้องพักที่ให้บริการเฉลี่ย         363           363           363
  ------------------------------ ------------- ------------- -------------

  หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
  จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  โรงแรม เดอะ เวสทิน แกรนด์ สุขุมวิท มุ่งเน้นการให้บริการด้านอาหารและเครื่องดื่ม
  รวมทั้งการจัดเลี้ยง โดยเน้นที่คุณภาพของบริการที่ประทับใจ
  และคุณภาพของอาหารที่จัดเตรียมโดยพ่อครัวที่มีประสบการณ์
  ภายในโรงแรมมีบริการห้องอาหารเพื่อบริการลูกค้าที่มาพักและลูกค้าทั่วไป ดังนี้

+-------------------------+------+----------------+------+-----------+
| ห้องอาหาร                | ชั้น   | ประเภทอาหาร    | ค    | เวลาบริการ |
|                         |      |                | วามจุ |           |
|                         |      |                |      |           |
|                         |      |                | (    |           |
|                         |      |                | ที่นั่ง) |           |
+-------------------------+------+----------------+------+-----------+
| ห้องอาหารเทสท์            | 7    | อาหารนานาชาติ   | 83   | 06.00 -   |
|                         |      |                |      | 23.00     |
| Taste All Day Dining    |      |                |      |           |
| Restaurant              |      |                |      |           |
+-------------------------+------+----------------+------+-----------+
| ห้องอาหารญี่ปุ่น คิสโซะ       | 8    | ญี่ปุ่น            | 140  | 11.30 -   |
|                         |      |                |      | 14.30     |
| Kisso Japanese          |      |                |      |           |
| Restaurant              |      |                |      | 18.00 -   |
|                         |      |                |      | 22.30     |
+-------------------------+------+----------------+------+-----------+
| เซสท์ บาร์ แอนด์ เทอเรส    | 7    | อาหารว่าง และ   | 62   | 7.00 -    |
|                         |      | เครื่องดื่ม        |      | 02.00     |
| Zest Bar & Terrace      |      |                |      |           |
+-------------------------+------+----------------+------+-----------+
| พูล เดค                  | 8    | อาหารว่าง และ   | 27   | 06.00 -   |
|                         |      | เครื่องดื่ม        |      | 20.00     |
| Pool Deck               |      |                |      |           |
+-------------------------+------+----------------+------+-----------+
| บริการ อิน-รูม ไดนิ่ง        | ให้บ  |                |      |           |
|                         | ริการ |                |      |           |
| In-Room Dining Service  | อาหา |                |      |           |
|                         | รในห |                |      |           |
|                         | ้องพัก |                |      |           |
|                         | ตลอด |                |      |           |
|                         | 24   |                |      |           |
|                         | ช    |                |      |           |
|                         | ั่วโมง |                |      |           |
+-------------------------+------+----------------+------+-----------+

  นอกจากนี้ ในด้านการจัดเลี้ยง กลุ่มลูกค้าเป้าหมายของบริษัท ได้แก่
  ลูกค้าที่ต้องการจัดงานแต่งงาน งานประชุมสัมมนา งานเปิดตัวสินค้า
  งานสังสรรค์ของราชการและบริษัทเอกชน
  โดยมีห้องประชุมสัมมนาและจัดเลี้ยงหลายลักษณะเพื่อตอบสนองความต้องการของลูกค้าแต่ละประเภท
  ดังนี้

+---------------------------+-----------+-------+---------------------+
| ห้องสัมมนา/จัดเลี้ยง           | พื้นที่       | ชั้น    | ความจุ (คน)          |
|                           |           |       |                     |
|                           | (ต        |       |                     |
|                           | ารางเมตร) |       |                     |
+---------------------------+-----------+-------+---------------------+
| ห้อง แกรนด์ บอลรูม *         | 624.00    | 7     | คอกเท็ล 500 คน       |
|                           |           |       |                     |
|                           |           |       | บุฟเฟ่ต์ 350 คน        |
+---------------------------+-----------+-------+---------------------+
| ห้องสเตทรูม 1 และ 2         | 76.50     | 8     | คอกเท็ล 40 คน        |
|                           |           |       |                     |
| State Room 1 & 2          |           |       | คลาสรูม 24 คน        |
+---------------------------+-----------+-------+---------------------+
| ห้องสเตรทรูม 1 และ 2 รวมกัน  | 153.00    | 8     | คอกเท็ล 100 คน       |
|                           |           |       |                     |
| State Room 1+2            |           |       | คลาสรูม 60 คน        |
+---------------------------+-----------+-------+---------------------+
| ห้องสเตรทรูม 3              | 148.50    | 8     | คอกเท็ล 100 คน       |
|                           |           |       |                     |
| State Room 3              |           |       | คลาสรูม 60 คน        |
+---------------------------+-----------+-------+---------------------+
| ห้อง บอร์ดรูม                | 36.00     | 8     | คอกเท็ล 30 คน        |
|                           |           |       |                     |
| Board Room 1              |           |       | คลาสรูม 18 คน        |
+---------------------------+-----------+-------+---------------------+
| ห้อง บอร์ดรูม 2              | 21.00     | 8     | คอกเท็ล 15 คน        |
|                           |           |       |                     |
| Board Room 2              |           |       | บอร์ดรูม 10 คน        |
+---------------------------+-----------+-------+---------------------+
| ห้อง อัลติจูด                 | 304.0     | 25    | คอกเท็ล 280 คน       |
|                           |           |       |                     |
| Altitude                  |           |       | คลาสรูม 80 คน        |
+---------------------------+-----------+-------+---------------------+

  หมายเหตุ : * ห้อง แกรนด์บอลรูม สามารถแบ่งเป็น 2 ห้อง คือ บอลรูม เอ และบอลรูม บี

การให้บริการด้านอื่น ๆ

  โรงแรมยังมีบริการด้านอื่น ๆ เพื่อความสะดวกสบายของลูกค้า ได้แก่ ศูนย์บริการทางธุรกิจ
  (Business Center) บริการแลกเปลี่ยนเงินตราต่างประเทศตลอด 24 ชั่วโมง บริการซักรีด
  สำนักงานตัวแทนการเดินทางและท่องเที่ยว บริการรถเช่า ลีมูซีน
  และบริการด้านการติดต่อสื่อสารทุกชนิด อาทิ ส่งจดหมาย ส่งโทรสาร โทรเลข เป็นต้น

  นอกจากนี้ โรงแรมยังมีบริการพิเศษเฉพาะจาก เวสทิน ให้แก่ลูกค้าของโรงแรม ได้แก่ Westin
  Service Express^(®)
  ซึ่งเป็นหน่วยงานที่จะให้บริการเพื่อตอบสนองความต้องการของลูกค้าในทุก ๆ เรื่อง
  โดยลูกค้าสามารถติดต่อเจ้าหน้าที่ของโรงแรมเพียงคราวเดียวเพื่อใช้บริการของโรงแรมหลายด้าน
  โดยไม่ต้องเสียเวลาติดต่อเจ้าหน้าที่โรงแรมในแต่ละแผนก และ Westin One Call^(®)
  เป็นการให้บริการในการสำรองห้องพักและห้องประชุมจัดเลี้ยงแบบเบ็ดเสร็จ เช่น
  ลูกค้ามีความประสงค์ที่จะจัดงานสังสรรค์ ไม่ว่าจะเป็นลักษณะงานประเภทใดๆ
  เพียงแค่ติดต่อมาที่พนักงาน Westin One Call^(®)
  ก็สามารถที่จะนำเสนอรูปแบบของการจัดงาน ติดต่อประสานงานบุคลากรที่เกี่ยวข้อง
  ดูแลและควบคุมการดำเนินงานเพื่อให้ได้ตามความต้องการของลูกค้า นอกจากนี้ ยังมี Westin
  Kids Club^(®) เป็นบริการพิเศษสำหรับลูกค้าของเวสทินที่มาใช้บริการห้องพักแบบครอบครัว
  ซึ่งเน้นความสำคัญของเด็ก โดยจัดอุปกรณ์เครื่องใช้ที่จำเป็นสำหรับเด็กไว้บริการเป็นพิเศษ
  ตลอดจนของเล่น เตียงสำหรับเด็กเล็ก
  ซึ่งเป็นเครื่องมือพิเศษที่จัดไว้ตามมาตรฐานเวสทินไว้บริการเด็กที่มีอายุระหว่าง 3-12 ปี

การให้เช่าพื้นที่

  บริษัทฯ ให้เช่าพื้นที่ห้างสรรพสินค้าโรบินสัน ตั้งแต่บริเวณชั้นใต้ดิน (B1) และชั้น 1 ถึงชั้น 4
  พร้อมพื้นที่ที่จอดรถยนต์ในชั้น 1 ถึง ชั้น 4 ให้แก่บริษัท โรบินสันสุขุมวิท จำกัด
  เพื่อใช้ในกิจการห้างสรรพสินค้าโรบินสัน โดยมีระยะเวลาเช่า 30 ปี ซึ่งปัจจุบันเหลืออยู่อีก 9 ปี

1.  โรงแรมเชอราตัน หัวหิน รีสอร์ท แอนด์ สปา

  (Sheraton Hua Hin Resort & Spa)

  โรงแรมเชอราตัน หัวหิน รีสอร์ท แอนด์ สปา รีสอร์ทระดับ 5 ดาว อยู่ภายใต้แบรนด์
  “Sheraton Hotels & Resorts” ของกลุ่ม Starwood ตั้งอยู่บนพื้นที่ 30 ไร่ 1 งาน และ
  62 ตารางวา (ประมาณ 12,162 ตารางวา) ตั้งอยู่บนชายหาดอันเงียบสงบของหัวหิน
  ห่างจากกรุงเทพฯ เพียง 200 กิโลเมตร สะดวกในการเดินทางโดยรถยนต์เพียง 2 ชั่วโมงครึ่ง
  มีลักษณะเป็นอาคารสูง 2 ชั้น เรียงรายรอบสระว่ายน้ำและล้อมรอบด้วยสวนเขียวชอุ่ม
  ให้บริการห้องพักจำนวน 240 ห้องรวมทั้งห้องสวีท 12 เปิดให้บริการเมื่อวันที่ 10 สิงหาคม
  2550

  รีสอร์ทมีห้องพักเชื่อมต่อโดยตรงกับสระว่ายน้ำแบบลากูนที่มีความยาวโดยรอบถึง 560 เมตร
  ทอดตัวลดเลี้ยวไปตลอดแนวของรีสอร์ท แมกไม้นานาชนิดแทรกตัวกลมกลืนเพื่อให้ความร่มรื่น
  พร้อมทั้งเพลิดเพลินกับวิวทะเล ท้องฟ้าสีคราม และชายหาดที่สวยงาม ห้องพักแบบเดอลักซ์พื้นที่
  49 ตารางเมตร เพดานสูงให้ความรู้สึกโปร่งสบาย
  อบอุ่นด้วยโทนสีและการตกแต่งในสไตล์ไทยร่วมสมัย ภายในห้องพักประกอบด้วย
  “สวีทสลีปเปอร์เบ้ด” เตียงนอนลิขสิทธิ์เฉพาะของเชอราตัน
  ห้องน้ำกว้างขวางโดดเด่นด้วยกระจกขนาดใหญ่ มีอ่างอาบน้ำแยกกับห้องอาบน้ำแบบฝักบัว
  และแอลซีดีทีวีขนาด 32 นิ้ว
  สามารถเลือกพักในห้องพักแบบมีสวนส่วนตัวหรือห้องพักติดสระว่ายน้ำที่เพียงแค่ก้าวลงจากระเบียงก็จะเพลิดเพลินกับการว่ายน้ำได้ทันที
  ห้องสวีทมีทั้งหมด 12 ห้อง พื้นที่กว้าง 98 ตารางเมตร ติดตั้งแอลซีดีทีวีขนาด 46
  นิ้วพร้อมเครื่องเล่นดีวีดี ตู้เสื้อผ้าขนาดใหญ่มีมุมแต่งตัว ชุดคลุมอาบน้ำผ้าไหม
  ผลิตภัณฑ์ของใช้ในห้องน้ำจาก Shine by Bliss
  ทุกห้องพักมีระเบียงส่วนตัวสำหรับนั่งพักผ่อนภายนอก อินเตอร์เน็ตความเร็วสูง และ
  อินเตอร์เน็ตแบบไร้สายในห้องพักอำนวยความสะดวกให้ผู้เข้าพักไม่พลาดทุกการติดต่อ

  ห้องอาหารและบาร์ของรีสอร์ทมีบริการทั้งอาหารไทยต้นตำรับ เมนูเด่นจากประเทศต่างๆ
  ในเอเชีย รวมทั้งอาหารนานาชาติ
  นอกจากนั้นยังมีกิจกรรมเพื่อเพิ่มความสนุกสนานในวันพักผ่อนแก่ผู้เข้าพัก อาทิ เทนนิส กีฬาทางน้ำ
  ฟิตเนสเซ็นเตอร์ สนามกอล์ฟระดับโลกที่อยู่ไม่ไกลจากรีสอร์ท หรือเลือกผ่อนคลายที่
  “แอสปาเดวา สปา” ซึ่งให้บริการนวดทั้งแบบไทย แบบสากล และทรีทเม้นต์ต่างๆ
  ที่ช่วยฟื้นฟูสุขภาพ รักษาสมดุลของร่างกาย หรือเพื่อเสริมความงาม สำหรับผู้เข้าพักวัยเยาว์
  “สตาร์ คลับ” เป็นพื้นที่กิจกรรมของคุณหนูๆ
  มีทั้งกิจกรรมเสริมทักษะและสันทนาการเพื่อความเพลิดเพลินของเด็กๆ โดยเฉพาะ

ด้านห้องพัก

  ห้องพักแบบเดอลักซ์ ประกอบดัวย เดอลักซ์ การ์เด้น วิว เดอลักซ์ การ์เด้น เทอเรซ เดอลักซ์
  ลากูน วิว เดอลักซ์ ลากูน แอคเซส และ เดอลักซ์ โอเชี่ยน ฟร้อนท์

  ห้องพักแบบแบบสวีท ประกอบด้วย ลากูน สวีท และ โอเชี่ยน สวีท

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา เชอราตันหัวหิน รีสอร์ทแอนด์สปามีอัตรา_การเข้าพักเฉลี่ยและอัตราค่าห้องพักเฉลี่ย
  มีดังนี้

  ------------------------------ ------------- ------------- -------------
                                 2554          2553          2552

  อัตราการเข้าพักเฉลี่ย (%)           62.0          58.7          54.2

  อัตราค่าห้องพัก (บาทต่อห้องต่อคืน)     3,493         3,603         3,522

  จำนวนห้องพักที่ให้บริการเฉลี่ย         240           240           240
  ------------------------------ ------------- ------------- -------------

  หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
  จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  ห้องอาหารและบาร์ ประกอบด้วย

  ห้องอาหาร เดอะ เดค ให้บริการบุฟเฟต์อาหารเช้า
  และเมนูอาหารตามสั่งสำหรับอาหารกลางวันและอาหารค่ำ มีให้เลือกทั้งอาหารไทย
  และอาหารนานาชาติ สามารถเลือกนั่งได้ทั้งภายในห้องปรับอากาศหรือที่ระเบียงริมสระว่ายน้ำ
  รองรับได้ทั้งหมด 185 ที่นั่ง  เปิดให้บริการอาหารเช้าตั้งแต่เวลา 6.00 น.- 11.00 น.
  อาหารกลางวัน เวลา 11.30 น.-15.00 น.และ อาหารค่ำ เวลา 17.30 น. – 22.30 น.

  ห้องอาหาร อิน เอเชีย เปิดให้บริการอาหารค่ำ นำเสนอเมนูเด่นๆจากประเทศต่างๆในอาเชียน
  สามารถต้อนรับผู้มารับประทานอาหารได้ 100 ท่าน
   เลือกนั่งได้ทั้งบริเวณนอกห้องอาหารติดสระว่ายน้ำ หรือภายในห้องปรับอากาศ ติดกันคือ“เท็น
  ดีกรี ไวน์เซลลาร์” ห้องเก็บไวน์และแชมเปญนานาชนิดรวมทั้งไวน์ในคอลเล็กชั่น “ไวน์ ออฟ
  เดอะ เวิล์ด” เปิดให้บริการอาหารค่ำทุกวัน ตั้งแต่เวลา 18.30 น. - 23.00 น.

  ห้องอาหารซาลาส ประกอบด้วยศาลาริมสระน้ำทั้งหมด 10 หลัง
  และที่นั่งรับประทานอาหารบริเวณหน้าบาร์ สามารถรองรับผู้มารับประทานอาหารได้ถึง 70 ท่าน
  ให้บริการอาหารอิตาเลียนสไตล์โฮมเมด รสชาติต้นตำรับ และเครื่องดื่มต่างๆ ตลอดวัน
  เปิดให้บริการตั้งแต่เวลา 10.00 น.- 22.00 น.

  ลูนา ลาไน ห้องอาหารและบาร์แบบเปิดโล่งรับลมทะเล ให้บริการอาหารไทย อาหารทะเล และ
  บาร์บีคิว ในบรรยากาศสบายๆ ใกล้ชิดธรรมชาติ ท้องฟ้าสีคราม
  และความงามของท้องทะเลอ่าวไทย เปิดให้บริการทุกวัน ตั้งแต่เวลา 10.00 น.-10.00 น.

  ซันดารา ล็อบบี้ เล้าจน์  ให้บริการเครื่องดื่มนานาชนิดและอาหารทานเล่น สามารถรองรับได้
  60 ท่าน เลือกนั่งได้ทั้งภายในห้องปรับอากาศและบริเวณล็อบบี้ด้านนอก ในเวลากลางคืนตั้งแต่
  19.30 น. มีวงดนตรีเล่นสดให้ความเพลิดเพลินเปิดให้บริการทุกวัน ตั้งแต่เวลา 12.00 น.-
  24.00 น.

การให้บริการด้านอื่นๆ

  รีสอร์ทมีพื้นที่สำหรับจัดการประชุมสัมมนากว้าง 800 ตารางเมตรประกอบ ด้วยห้องบอลรูม 1
  ห้อง และห้องประชุมเล็ก 2 ห้อง ห้องบอลรูมมีขนาด 520 ตารางเมตรติดตั้งเทคโนโลยีทันสมัย
  สามารถรองรับผู้มาร่วมงานได้ถึง 500 ท่าน
  สนามกว้างริมชายหาดก็สามารถจัดกิจกรรมสันทนาการหรืองานเลี้ยงในโอกาสพิเศษต่างๆ ได้

  รีสอร์ทมีร้านจำหน่ายสินค้า 2 ร้าน คือ ร้านเครื่องเพชร พี บลูลากูน เจมส์ และ
  ร้านขายของที่ระลึกและของใช้จำเป็นต่างๆ

  สตาร์ คลับ คลับสำหรับเด็กๆ เสนอพื้นที่พิเศษเฉพาะสำหรับเด็กอายุระหว่าง 4-12 ปี
  ลักษณะเหมือนบ้านรูปทรงลูกเต๋าสีสดใสขนาดใหญ่ แยกจากตัวอาคารของรีสอร์ท
  ล้อมรอบด้วยสนามหญ้าสำหรับวิ่งเล่น ภายในประกอบด้วยเฟอร์นิเจอร์สีสดใส
  อุปกรณ์ต่างๆออกแบบมาเพื่อเด็กๆ โดยเฉพาะ พื้นที่กว้างขวางอำนวยความสะดวกให้เด็กๆ
  ได้สนุกกันอย่างเต็มที่กับของเล่นมากมาย
  อุปการณ์การเรียนรู้ที่ช่วยเสริมสร้างความคิดสร้างสรรค์ของเด็กครบครัน ทุกๆ วัน
  สตาร์คลับจัดกิจกรรมที่ช่วยฝึกฝนความคิดและจินตนาการของเด็กๆ สนามเด็กเล่นด้านหน้าสตาร์
  คลับเป็นพื้นที่ที่ให้เด็กๆ สนุกสนานและได้ออกกำลังมากยิ่งขึ้น เปิดให้บริการ ทุกวัน ตั้งแต่เวลา
  9.00 น. – 18.00 น.ค่าบริการราคาชั่วโมงละ 150 บาท เด็กอายุต่ำกว่า 4
  ปีไม่เสียค่าบริการเมื่อมากับคุณพ่อ คุณแม่      

  แอสปาเดวา สปา ตั้งอยู่ที่ชั้น 1 ของรีสอร์ท ภายในมีห้อง ทรีตเมนต์ 12 ห้อง
  รวมทั้งห้องทรีตเมนต์แบบสวีท 2 ห้อง ห้องวารีบำบัด ห้องอาบน้ำที่สามารถนวดตัวด้วยสายน้ำ
  อ่างจากุซซี่ ห้องซาวน่า ห้องอบไอน้ำที่แยกเป็นสัดส่วนกันระหว่างชายและหญิง ติดกันคือ
  “แอสปาเดวา แฮร์ แอนด์ บิวตี้ ซาลอน” ดูแลความสวยงามให้กับผู้มาพักผ่อน แอสปาเดวา สปา
  บริการนวดทั้งแบบไทย แบบสากล บำบัดและบำรุงด้วยทรีตเม้นต์ต่างๆ กว่า 40 รายการ อาทิ
  ทรีตเมนต์เพื่อการฟื้นฟูสุขภาพ รักษาสมดุลของร่างกาย
  ทรีตเมนต์ที่จัดขึ้นโดยเฉพาะเพื่อความเหมาะสมของแต่ละบุคคล และสปาแพคเกจพิเศษต่างๆ
  แอสปาเดวาเลือกใช้ผลิตภัณฑ์ Jurlique จากประเทศออสเตรเลีย
  เป็นผลิตภัณฑ์ที่อุดมไปด้วยแร่ธาตุที่สกัดจากธรรมชาติ เน้นความมีประสิทธิภาพในการฟื้นฟู
  เติมเต็มความมีชีวิตชีวา คืนความสมดุลและความอ่อนเยาว์ให้ผิวพรรณ
  ส่วนผสมหลักของผลิตภัณฑ์สกัดจากพรรณไม้และดอกไม้กว่า 50 ชนิด ที่ปลูกโดยวิธีธรรมชาติ
  จึงมั่นใจได้เรื่องความปลอดภัย

2.  โรงแรมคราวน์ พลาซ่า สุขุมวิท (Crowne Plaza Sukhumvit Hotel)

  บริษัทฯ ได้ว่าจ้างกลุ่ม InterContinental ซึ่งเป็นเจ้าของ Chain โรงแรมระดับ 4-5 ดาว
  ซึ่งมีประสบการณ์ด้านการบริหารโรงแรมและมีโรงแรมในเครือ InterContinental
  จำนวนกว่า 4,500 แห่งใน 100 ประเทศทั่วโลก มาบริหารโรงแรมคราวน์ พลาซ่า

  กลุ่มบริษัทผู้บริหารโรงแรม InterContinental
  จะเข้ามามีส่วนร่วมในการให้คำแนะนำด้านบริหารจัดการ
  รวมถึงการจัดหาลูกค้าเข้ามาพักที่โรงแรม ณ ปัจจุบัน InterContinental มีทั้งหมด 7 แบรนด์
  ดังนี้

-   InterContinental Hotels & Resorts

-   Crowne Plaza Hotels & Resorts

-   Hotel Indigo

-   Holiday Inn

-   Holiday Inn Express

-   Staybridge Suites

-   Candlewood Suites

  โรงแรมคราวน์ พลาซ่า สุขุมวิท จะอยู่ภายใต้แบรนด์ “Crowne Plaza” เป็นโรงแรมระดับ 5
  ดาว ขนาดพื้นที่ 1,034 ตารางวา ขนาดโรงแรมสูง 32 ชั้น มีห้องพักจำนวนประมาณ 342 ห้อง
  ห้องบอลรูม ห้องจัดเลี้ยงสัมมนา และ Health & Spa ที่สมบูรณ์แบบ ตั้งอยู่บนปากซอยสุขุมวิท
  27 อยู่ระหว่างสถานีรถไฟฟ้าอโศกและสถานีพร้อมพงษ์
  บริเวณรอบโรงแรมรายล้อมด้วยแหล่งธุรกิจและศูนย์รวมนักท่องเที่ยว และใกล้กับห้างสรรพสินค้า
  The Emporium โดยขณะนี้อยู่ในระหว่างการปรับปรุงรูปแบบเล็กน้อย
  และคาดว่าจะเริ่มก่อสร้างในช่วงต้นปี 2556 โดยมีกำหนดแล้วเสร็จ 18 เดือน
  หลังจากเริ่มการก่อสร้างอีกครั้งหนึ่ง

1.  โรงแรมแห่งใหม่บริเวณปากซอยสุขุมวิท 13

  บริษัทฯ มีโครงการที่จะเริ่มก่อสร้างโรงแรมแห่งใหม่นี้บริเวณปากซอยสุขุมวิท 13 ขนาดประมาณ
  360 ห้อง ใกล้กับสถานีรถไฟฟ้า BTS นานา โดยบริษัทฯ
  คาดว่าจะเริ่มดำเนินการก่อสร้างในปลายปี 2555 ซึ่งขณะนี้อยู่ระหว่างการออกแบบและคัดเลือก
  Hotel Chain ที่จะเข้ามาบริหารโรงแรมแห่งนี้ให้กับบริษัท พื้นที่โดยรอบของโรงแรม
  ประกอบไปด้วย อาคารสำนักงาน ร้านอาหาร ธนาคาร ตลอดจนห้างสรรพสินค้าชั้นนำ เช่น ดิ
  เอ็มโพเรียม และเซ็นทรัล ชิดลม นอกจากนี้ด้านหลังโรงแรมจะมีคอนโดมิเนียมหรู
  โดยโรงแรมแห่งนี้อยู่ในระหว่างการปรับปรุงรูปแบบเล็กน้อย และคาดว่าจะเริ่มก่อสร้าง
  โดยมีกำหนดแล้วเสร็จประมาณ 18-20 เดือน หลังจากเริ่มการก่อสร้าง

1.  ด้านธุรกิจพัฒนาอสังหาริมทรัพย์

    1.  โครงการหัวหิน บลู ลากูน รีสอร์ท (Hua Hin Blue Lagoon Resort)

  โครงการหัวหิน บลู ลากูน รีสอร์ท แบ่งออกเป็น 2 ส่วน ได้แก่ โครงการ Blue Lagoon
  Condominium และโครงการ Island Villas ติดกับโรงแรมเชอราตัน หัวหิน รีสอร์ท แอนด์
  สปาโครงการดังกล่าวจะเน้นบรรยากาศแบบ Swimming Lagoon
  มีสระว่ายน้ำที่เป็นเสมือนทะเลสาบขนาดใหญ่รายล้อมอาคารคอนโดมิเนียมและวิลล่าทุกหลัง
  เพื่อให้ลูกค้าสามารถสัมผัสกับบรรยากาศของสายน้ำและความร่มรื่น
  โดยมีรายละเอียดแต่ละโครงการ ดังนี้

  โครงการ Blue Lagoon Condominium

  โครงการ Blue Lagoon Condominium ตั้งอยู่บนพื้นที่ 17 ไร่ เป็นคอนโดมิเนียม ขนาดสูง 3
  ชั้น จำนวน 18 หลัง โดยอาคารแต่ละหลังจะมีคอนโดมิเนียมจำนวน 6 ยูนิต
  ดังนั้นคอนโดมิเนียมของโครงการจะมีทั้งหมด 108 ยูนิต ในแต่ละยูนิตจะมีพื้นที่ 148 และ 150
  ตารางเมตร มี 2 ห้องนอน โดยมีราคาขายอยู่ระหว่าง 11.11-12.58 ล้านบาทต่อยูนิต
  ปัจจุบันโครงการได้เสร็จสมบูรณ์พร้อมเข้าพักอาศัยแล้ว ปัจจุบันเหลือเพียง 14
  ยูนิตที่รอการขายและโอนในอนาคต

  โครงการ Island Villa

  โครงการ Island Villa ตั้งอยู่บนพื้นที่โครงการ 20 ไร่ มีลักษณะเป็นบ้านบนเกาะแบบ 2 ชั้น
  ในแต่ละหลังมีพื้นที่ใช้สอย 237 และ 267 ตารางเมตร มี 3 ห้องนอน จำนวน 37 หลัง
  จุดเด่นของโครงการคือทำให้ลูกค้ามีความรู้สึกเหมือนอยู่บนเกาะพิเศษส่วนตัวและอยู่ไม่ห่างจากชายหาดหัวหินมากนัก
  กลุ่มลูกค้าเป็นกลุ่มเดียวกับ Blue Lagoon Condominium
  ปัจจุบันโครงการได้เสร็จสมบูรณ์พร้อมเข้าพักอาศัยแล้ว และเหลือเพียง 2
  หลังเท่านั้นที่รอการขายและโอนในอนาคต

2.  โครงการเดอะ เทรนดี้ คอนโดมิเนียม (The Trendy Condominium)

  โครงการเดอะ เทรนดี้ คอนโดมิเนียม
  เสนอสิ่งเติมเต็มให้กับชีวิตอย่างครบครันในหนึ่งเดียวด้วยที่อยู่อาศัย ออฟฟิศ และช้อปปิ้งพลาซ่า
  สไตล์สุดเก๋ในแบบคนทันสมัยอินเทรนด์ ตั้งอยู่ในซอยสุขุมวิท 13 เพียง 70 เมตรจากถนนสุขุมวิท
  สะดวกสบาย ด้วยระยะทาง 150 เมตรจากโครงการไปยังสถานีรถไฟฟ้านานา
  พร้อมระยะทางเดินใกล้เพียงอึดใจ ไปยังสถานีรถไฟใต้ดิน ตอบสนองความสบายทุกรูปแบบ
  แล้วเสร็จเมื่อเดือนสิงหาคม 2550 โดยโครงการแบ่งออกเป็น 3 ส่วน คือ

  - Trendy Office: อาคารพื้นที่สำนักงาน 32 ชั้น พื้นที่กว่า 29,850 ตารางเมตร
  ราคาขายเฉลี่ยประมาณ 27,381 บาทต่อตารางเมตร ภายในมีบันไดเลื่อนและลิฟท์แก้ว
  รวมถึงลิฟท์พิเศษโดยเฉพาะสำหรับผู้บริหาร ปัจจุบันได้ขายหมดแล้ว

  - Trendy Plaza: ประกอบด้วยพลาซ่า ร้านอาหาร และร้านค้าย่อย 3 ชั้น รวมพื้นที่กว่า
  10,387 ตารางเมตร ราคาขายเฉลี่ยอยู่ที่ 58,800 บาทต่อตารางเมตร

  - Trendy Residence: เป็นอาคารชุดพักอาศัย 18 ชั้น พื้นที่ 25,375 ตารางเมตร มีจำนวน
  530 ยูนิต ตั้งอยู่ด้านข้างของอาคารสำนักงาน
  ซึ่งจะหลบเลี่ยงจากเสียงรบกวนของจราจรบนถนนสุขุมวิท มีห้องแบบสตูดิโอ หนึ่งห้องนอน
  และห้องแบบสองห้องนอน ราคาขายเฉลี่ยอยู่ที่ 62,500 บาทต่อตารางเมตร
  ปัจจุบันได้ขายหมดแล้ว

  นอกจากนี้ยังมีสิ่งอำนวยความสะดวกต่าง ๆ เช่น สระว่ายน้ำ จากุชชี่ ห้องซาวน่า
  ห้องออกกำลังกาย ห้องซักรีด และลานจอดรถกว่า 736 คัน จุดเด่นของโครงการเดอะ เทรนดี้
  คอนโดมิเนียม คือ เป็นโครงการที่ประกอบด้วยอาคารสำนักงาน ร้านค้าย่อย
  และอาคารชุดพักอาศัย ทำให้ลูกค้ามีความสะดวกในการเดินทางไป shopping
  และเดินทางไปทำงาน

  ปัจจุบันโครงการได้เสร็จสมบูรณ์พร้อมเข้าใช้งานและพักอาศัย โดยมีห้องเหลือขายเพียง 3
  ยูนิตและพร้อมโอนกรรมสิทธิ์ได้ทันที

3.  โครงการคอนโดมิเนียมแห่งใหม่บริเวณปากซอยสุขุมวิท 13

  โครงการคอนโดมิเนียมแห่งใหม่ของบริษัทฯ ตั้งอยู่บริเวณปากซอยสุขุมวิท 13
  เป็นโครงการคอนโดมิเนียมที่อยู่อาศัยสูง 40 ชั้น วางรูปแบบให้เป็นคอนโดมิเนียมแนวคิดใหม่
  ซึ่งทุกตารางเมตรออกแบบให้สะท้อนความเป็นส่วนตัว ท่ามกลางสภาพแวดล้อมที่สะดวกสบาย
  แวดล้อมด้วยสิ่งอำนวยความสะดวกสำหรับชีวิตยุคใหม่ครบครัน

  บริษัท จะเริ่มมาดำเนินการก่อสร้างโครงการนี้ ในไตรมาสที่ 2 ของปี 2555
  โดยโครงการจะมีการตั้งชื่อใหม่แต่โครงการยังคงรูปแบบของอาคารชุดพักอาศัยในระดับ
  High-End พร้อมกับการคัดเลือก Hotel Chain ที่เหมาะสม
  เพื่อบริหารจัดการโรงแรมซึ่งตั้งอยู่บริเวณด้านหน้าของอาคารที่พักอาศัยนี้